राजस्थान: सीकर में ठंड से लुढ़का पारा, पेड़ों पर जमी बर्फ की चादर
उत्तर भारत में शीतलहर का प्रकोप जारी है। राजस्थान के चुरू और सीकर में पारा शून्य के करीब आ पहुंचा है।
जयपुर: देश में ठंड का कहर जारी है। राजस्थान के अधिकांश इलाके घाटी की तरह नजर आ रहे हैं। चुरू और सीकर सहित अन्य कई स्थानों पर न्यूनतम तापमान शून्य के नीचे जा पहुंचा है। सीकर में खेतों और पेड़ों पर बर्फ की चादर जम गई है।स्थानीय लोगों को ऐसा आभास हो रहा है कि वो घाटी में पहुंच गए हैं। मौसम विभाग के मुताबिक अभी शीतलहर का कहर जारी रहने वाला है। राजधानी जयपुर में भी न्यूनतम तापमान नीचे की ओर खिसकता जा रहा है। वहीं, जम्मू-कश्मीर के भी कई इलाकों में पारा माइनस से नीचे है। श्रीनगर में मंगलवार को तापमान शून्य से 2.8 डिग्री सेल्सियस दर्ज किया गया है। हालांकि, पिछले दिनों इससे अधिक नीचे तापमान करीब -6 डिग्री सेल्सियस आ गया था।